钦定古今图书集成/明伦汇编/氏族典/第311卷 > 《廖用贤尚友录》 > 程日华
## 钦定古今图书集成/明伦汇编/氏族典/第311卷 > 《廖用贤尚友录》 > 程日华

按《唐书程日华传》：“日华，定州安喜人，始名华。德宗以
其有功，益曰日华。父元皓，隶安禄山帐下，故日华为
张孝忠牙将。沧，故成德部州也。孝忠绝李惟岳，德宗
以沧畀义武，前刺史李固烈牢守，孝忠令日华往喻
之，军中遂杀固烈。孝忠以日华宽厚，遂假以刺史。朱
滔及王武俊皆招日华不纳，即攻之。日华乘城自固”，
帝大喜，拜御史中丞、沧州刺史。复置《横海军》，即以为
使。时建中三年也。拜检校工部尚书。贞元二年卒。